|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 944-05/24-01/39  URBROJ: 2170-27-02/1-24-3  Matulji, 29.11.2024. | | |

**OPĆINSKO VIJEĆE**

**- ovdje-**

**PREDMET: Prijedlog Odluke o raspisivanju natječaja za prodaju k.č. 359 k.o. Matulji**

Poštovani,

Na temelju članka 43. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18,  6/21, 23/21 i 36/23) podnosim Općinskom vijeću Opčine Matulji na razmatranje i usvajanje Prijedlog Odluke o raspisivanju natječaja za prodaju k.č. 359 k.o. Matulji

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Voditeljica Odsjeka za samoupravu i upravu Smiljana Veselinović.

OPĆINSKI NAČELNIK

Vedran Kinkela, v.r.

**OBRAZLOŽENJE UZ PRIJEDLOG TOČKE DNEVNOG REDA**

**DONOŠENJE ODLUKE O RASPISIVANJU NATJEČAJA ZA PRODAJU**

**K.Č. 359 K.O. MATULJI**

Općina Matulji u zemljišnim knjigama upisana je kao vlasnik uk.č. 359 k.o. Matulji.

Na zahtjev Općine Matulji po ovlaštenom sudskom vještaku izvršena je procjena k.č. 359 pašnjak i šuma Gržanovo, površine 2638 m2, upisana u z.k.ul. 2085 k.o. Matulji.

Temeljem podataka iz prostornoplanske dokumentacije navedena katastarska čestica nalazi se dijelom u građevinskom području naselja a dijelom izvan građevinskog područja naselja, na način da je 1280 m2 površine u građevinskom području a 1358 m2 izvan građevinskog područja.

Na predmetnoj čestici postoji zabilježba služnosti u površini 32 m2 te stup 2 m2 temeljem Ugovora o osnivanju prava stvarne služnosti od 24. rujna 2024.g. radi izgradnje, održavanja i korištenja betonskih stupova sastavni dio kojih je niskonaponski elektroenergetski zračni vod iz TS 20/0,4 kV Mihelići, za korist HEP D.D., Zagreb.

Čestica nema neposredni pristup na javnu površinu. Obzirom na navedene okolnosti Općina Matulji nema gospodarski interes za korištenje navedene nekretnine.

Sredstva ostvarena prodajom namijenit će se za izgradnju objekata komunalne infrastrukture, poslovnih i stambenih objekata, objekata javne i društvene namjene te drugih kapitalnih ulaganja sukladno odredbi članka 4. Odluke o raposlaganju nekretninama (“Službene novine Primorsko-goranske županije” broj. 35/16 I 34/21).

Prema procjeni sudskog vještaka građevinske struke vrijednost nekretnine utvrđena je u iznosu 75 EUR/m2 za građevinsko zemljište. Općinski načelnik drži gospodarski opravdanim da se cjelokupnu površinu katastarske čestice ponudi na prodaju po cijeni građevinskog zemljišta te se sukladno navedenom utvrđuje početna cijena zemljišta za 2638 m2 u iznosu od 197.850,00 EUR.

Obzirom da utvrđena vrijednost nekretnine koja će biti predmet otuđenja vlasništva prelazi 0,5 iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina,,sukladno članku 48. Zakona o lokalnoj I područnoj (regionalnoj) samoupravi (“Narodne novine” broj 33/01,60/01,129/05,109/07,125/08, 36/09, 150/11, 144/12, 19/13, 137/15, 123/17, 98/19 I 144/20) te sukladno odredbi članka 3. Odluke o raspolaganju nekretninama (“Službene novine Primorsko-goranske županije” broj 35/16 I 34/21) određena je nadležnost Općinskog vijeća za donošenje odluke o otuđenju navedene nekretnine.

Sljedom navedenog predlažem Općinskom vijeću da donese Odluku o raspisivanju natječaja za prodaju k.č. 359 k.o. Matulji.

U Matuljima, 29.11.2024. OPĆINSKI NAČELNIK

Vedran Kinkela v.r.

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i 94/17-ispravak), članka 48. stavak 3. Zakona lokalnoj i područnoj (regionalnoj) samoupravi (“Narodne novine” broj 33/01,60/01,129/05,109/07,125/08, 36/09, 150/11, 144/12, 19/13, 137/15, 123/17, 98/19 I 144/20), članka 3. Odluke o raspolaganju nekretninama (“Službene novine Primorsko-goranske županije” broj 35/16 I 34/21) i članka 32. Statuta Općine Matulji („Službene novine“ Primorsko-goranske županije broj 26/09, 38/09, 8/13, 17/14, 29/14, 4/15- pročišćeni tekst, 39/15, 7/18, 6/21, 23/21 i 36/23 ) Općinsko vijeće Općine Matulji na sjednici održanoj dana

donijelo je

**ODLUKU**

1. Raspisat će se natječaj za prodaju k.č. 359 pašnjak i šuma Gržanovo površine 2638 m2 upisana u z.k.ul. 2085 k.o. Matulji, po početnoj cijeni u iznosu od 197.850,00 EUR (slovima: stodevedesetidsedamtisućaosamstopedeseteura) uvećano za troškove procjene nekretnina i troškove objave natječaja.
2. Rok za podnošenje ponuda na natječaj iz točke 1. je 15 dana od dana objave natječaja.
3. Kupoprodajnu cijenu kupac je dužan platiti u roku od 30 dana od zaključenja ugovora o kupoprodaji.
4. Tekst natječaja sastavni je dio ove Odluke.
5. U tekst Natječaja unijeti će se napomena o zabilježbi služnosti u površini 32 m2 te stup 2 m2 temeljem Ugovora o osnivanju prava stvarne služnosti od 24. rujna 2024.g. radi izgradnje, održavanja i korištenja betonskih stupova sastavni dio kojih je niskonaponski elektroenergetski zračni vod iz TS 20/0,4 kV Mihelići, za korist HEP D.D., Zagreb.
6. Ova Odluka stupa na snagu danom donošenja

KLASA:944-05/24-01/39

URBROJ:2170-27-01/1-24-

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina

PRIJEDLOG TEKSTA NATJEČAJA:

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i 94/17-ispravak), članka 3. Odluke o raspolaganju nekretninama (“Službene novine Primorsko-goranske županije” broj 35/16 I 34/21) i Odluke Općinskog vijeća od Općina Matulji raspisuje

JAVNI NATJEČAJ ZA PRODAJU NEKRETNINE

U VLASNIŠTVU OPĆINE MATULJI PRIKUPLJANJEM PISANIH PONUDA

PRODAJA:

1. k.č. 359 pašnjak i šuma Gržanovo površine 2638 m2 upisana u z.k.ul. 2085 k.o.

Matulji,

Početna cijena: 197.850,00 EUR

Jamčevina: 19.785,00 EUR

Napomena: na k.č. 395 k.o. Matulji postoji zabilježba služnosti u površini 32 m2 te stup 2 m2 temeljem Ugovora o osnivanju prava stvarne služnosti od 24. rujna 2024.g. radi izgradnje, održavanja i korištenja betonskih stupova sastavni dio kojih je niskonaponski elektroenergetski zračni vod iz TS 20/0,4 kV Mihelići, za korist HEP D.D., Zagreb.

**Ponude za sudjelovanje u natječaju moraju sadržavati:**

1. Osnovne podatke o natjecatelju (ime i prezime, prebivalište, OIB, domovnicu ili presliku osobne iskaznice ili putovnice za fizičke osobe ili podatke o registraciji za pravne osobe)

2. Ponuđeni iznos kupoprodajne cijene

3. Dokaz o redovitom podmirenju svih obveza prema Općini Matulji za proteklo razdoblje, osim ako je ponuditelju odobrena odgoda plaćanja navedenih obveza pod uvjetom da se pridržava rokova plaćanja

4. Dokaz o uplati jamčevine za nekretninu

Jamčevina se uplaćuje na račun Općine Matulji IBAN: HR8124020061826100006 kod Erste&Steiermarkische bank d.d., sa pozivom na broj 68 9016 – OIB.

Jamčevina se ne vraća ukoliko najpovoljniji ponuđač ne zaključi ugovor u propisanom roku ili ukoliko se ugovor raskine uslijed neplaćanja kupoprodajne cijene.

Ugovor se sklapa najkasnije u roku od 30 dana od dana donošenja odluke o prodaji nekretnine u vlasništvu Općine Matulji.

Kupac je dužan kupoprodajnu cijenu umanjenu za iznos jamčevine, uplatiti na žiro račun Općine Matulji u roku 30 dana od zaključenja ugovora.

Ukoliko kupac zakasni sa plaćanjem kupoprodajne cijene, plaća zakonsku zateznu kamatu od dana dospijeća do dana plaćanja.

U slučaju zakašnjenja plaćanja kupoprodajne cijene tabularna isprava za upis prava vlasništva izdati će se tek nakon otplate kupoprodajne cijene i zateznih kamata u cijelosti.

Prodavatelj ima pravo ukoliko kupac zakasni sa plaćanjem više od 90 dana raskinuti ugovor, a uplaćenu jamčevinu zadržati.

Općina Matulji zadržava pravo poništenja objavljenog natječaja u cijelosti ili djelomično, u svakoj fazi postupka, bez davanja posebnog obrazloženja kao i pravo da ne izabere najpovoljnijeg ponuđača, uz obvezu vraćanja uplaćene jamčevine.

U tom slučaju Općina Matulji ne snosi nikakvu odgovornost prema bilo kojem ponuditelju.

Odluku o izboru najpovoljnije ponude donosi Općinsko vijeće Općine Matulji.

Rok za podnošenje ponuda je 15 dana od dana objave natječaja.

Natječaj se objavljuje na oglasnoj ploči Općine Matulji, web stranici Općine Matulji, a obavijest o raspisanom natječaju u Novom listu.

Za sve što nije navedeno u ovom Natječaju, primjenjivati će se odredbe Odluke o raspolaganju nekretninama („Službene novine Primorsko –goranske županije“ broj 35/16, 34/21).

Pisane ponude predaju se na adresu: Općina Matulji, Trg M. Tita 11, 51 211 Matulji u zatvorenoj koverti sa naznakom "PONUDA ZA NATJEČAJ ZA PRODAJU NEKRETNINE - NE OTVARAJ".

Otvaranje ponuda održati će se dana u vijećnici Općine Matulji, Matulji, Trg Maršala Tita 11, s početkom u sati.

KLASA: 944-05/24-01/39

URBROJ: 2170-27-02/1-24

|  |  |  |  |
| --- | --- | --- | --- |
|  |  |  |  |