

**REPUBLIKA HRVATSKA**

**PRIMORSKO-GORANSKA ŽUPANIJA**



**OPĆINA MATULJI**

**Općinsko vijeće**

***Z A P I S N I K***

***sa 35. sjednice Općinskog vijeća Općine Matulji započete***

***31.10.2024. godine, odgođene te nastavljene 07.11.2024. godine u vijećnici Općine Matulji***

Sjednicu je u **17,02** sati otvorio **POTPREDSJEDNIK** Općinskog vijeća Općine Matulji, Slobodan Juračić.

**POTPREDSJEDNIK** Općinskog vijeća proziva vijećnike, te utvrđuje da su:

**Sjednici nazočni sljedeći vijećnici:** Gordana Galešić, Slobodan Juračić, Nevio Klarić, Irena Lovrić, Vladan Mekterović, Doris Stanić.

**Trenutno odsutni**: Miljenko Hegeduš, Ivan Lipovac, Rajko Stanić, Bojan Šustar

**Opravdano odsutna vijećnica**: Ivana Bratović, Iva Letina, Sandro Pecman, Arsen Sušanj, Eni Šebalj,

**POTPREDSJEDNIK** Općinskog vijeća - konstatira da je sjednici Općinskog vijeća **prisutno 6 vijećnika (od ukupno 15 vijećnika**),te da nije nazočan potreban broj članova Općinskog vijeća, stoga odgađa sjednicu. O novom terminu sjednice Općinskog vijeća, vijećnici će biti obaviješteni elektroničkim putem.

Sjednica je završila u 17,04 sati.

Sjednica je nastavljena 07.11.2024. godine.

Odgođenu sjednicu je u **18,05** otvorio **POTPREDSJEDNIK** Općinskog vijeća Općine Matulji, Slobodan Juračić.

**POTPREDSJEDNIK** Općinskog vijeća proziva vijećnike, te utvrđuje da su:

**Sjednici nazočni sljedeći vijećnici:** Gordana Galešić, Miljenko Hegeduš, Slobodan Juračić, Nevio Klarić, Ivan Lipovac, Irena Lovrić, Vladan Mekterović, Doris Stanić, Rajko Stanić,

**Trenutno odsutni**: Bojan Šustar

**Opravdano odsutna vijećnica**: Ivana Bratović, Iva Letina, Sandro Pecman, Arsen Sušanj, Eni Šebalj.

**POTPREDSJEDNIK** Općinskog vijeća - konstatira da je sjednici Općinskog vijeća **prisutno 9 vijećnika (od ukupno 15 vijećnika**),te da će sve odluke donesene na sjednici biti pravovaljane.

**Sjednici Vijeća nazočni su:**

1. Općinski načelnik Općine Matulji – Vedran Kinkela
2. Zamjenik Općinskog načelnika – Eduard Baćić
3. Pročelnica Jedinstvenog upravnog odjela Općine Matulji, Irena Gauš,
4. Voditeljica Odsjeka za samoupravu i upravu, Smiljana Veselinović
5. Voditeljica Odsjeka za proračun i financije, Andrea Brumnjak
6. Voditelj Odsjeka za komunalni sustav i prostorno planiranje, Ronald Puharić
7. Viši stručni suradnik za prostorno uređenje, Marko Kurtović
8. Ugovoreni snimatelj Obrta RIF-MARKETING – Nikola Cvjetović
9. Viša savjetnica za poslove izvršnog i predstavničkog tijela – Diana Grbac Lazar

**POTPREDSJEDNIK** Općinskog vijeća daje pauzu od 10-tak minuta.

Sjednica je nastavljena u 18,17 sati.

Za ovjerovitelje zapisnika **JEDNOGLASNO** su izabrani: **Gordana Galešić i Miljenko Hegeduš**

**POTPREDSJEDNIK** Općinskog vijeća konstatira da su dostavljeni odgovori na vijećnička pitanja sa 32. i 34. sjednice Općinskog vijeća. Poziva vijećnike na davanje primjedbi i komentara po dostavljenim odgovorima. Komentara nije bilo.

**POTPREDSJEDNIK** Općinskog vijeća poziva Općinskog načelnika da podnese Izvješće o aktivnostima između dvije sjednice.

**OPĆINSKI NAČELNIK** - daje kratak pregled aktualnosti za period od 05.09.2024. do 07.11. 2024. godine.

**POTPREDSJEDNIK** Općinskog vijeća poziva vijećnike na davanje komentara po Izvješću Općinskog načelnika.

**POTPREDSJEDNIK** Općinskog vijeća utvrđuje da se nitko od vijećnika nije javio za komentar te poziva vijećnike na postavljanje novih vijećničkih pitanja.

***Vijećnička pitanja:***

**VLADAN MEKTEROVIĆ –** na jednoj od prošlih sjednica Općinskog vijeća netko je potaknuo jedno pitanje, ali se samo ovlašno dotaknuo tog pitanja. Pitanje naknade za razvoj, koja je svojedobno još unazad petnaestak, dvadeset godina kroz cijeli niz odluka bila uvedena od strane tadašnjeg vijeća Općine Matulji. Naknada je bila uvedena u svrhu izgradnje infrastrukturnih vodnih objekata na području više jedinica lokalne samouprave i otplate podzajma za izgradnju tih objekata. Odluka je bila da se iz postojeće cijene vode izdvaja 4kn/m3.

U kojoj je fazi podmirenje zajma, u kojoj je fazi izrada tih projekata koji su bili financirani iz tih sredstava, koje u konačnici plaćanju naši građani. Moli da se zatraži službeno očitovanje nadležnih službi u Liburnijskim vodama, da kažu u kojoj je to fazi, da li još uvijek postoji potreba da se i dalje ta sredstva izdvajaju, što se u tom pogledu namjerava dalje poduzeti, da li su u planu daljnji projekti koji bi se nastavili financirati ili ne. Moli odgovor što će se u budućnosti raditi s tom naknadom.

**OPĆINSKI NAČELNIK** – dati će se pisani odgovor

**NEVIO KLARIĆ –** postavlja tri pitanja:1.danas je izašao jedan članak vezano za temu Autotroleja, navodno su štrajkovi u pripremi, da li imamo neku informaciju o tome, što se tamo događa.

2. da li su do kraja mandata u planu izmjene i dopune ikakvih prostornih planova na području Općine Matulji, konkretno u k.o. Brgud jer ima saznanja da ima želja mještana da se tamo nešto gradi i radi.

3. krajem 2021. odnosno s prvim danom 2022. istekao je rok za strateški plan Općine Matulji. Da li je u izradi neki novi plan, odnosno gdje smo po tom pitanju.

**OPĆINSKI NAČELNIK** – što se tiče štrajka u Autotroleju, nije pročitao o tome, a na zadnjoj sjednici društva nije bilo govora o tome. Siguran je da će uprava društva obavijestiti o tome ukoliko bude potrebe da se kao skupština uključe u to, prvenstveno o tome uprava pregovara sa sindikatom. Što se tiče izmjene akata, Poslovna zona u Malom Brgudu, kroz slijedećih par mjeseci bi trebalo biti na sjednici vijeća, u planu je da u studenom ide u javno savjetovanje. Isto tako, ukoliko se usvoji na današnjoj sjednici Odluka vezano za UPU 14 Miklavija, očekuje se da bi isto u studenom pokrenulo savjetovanje s javnošću vezano za donošenje izmjena ovog djela UPU-a. Znamo da smo krajem prošle godine donijeli niz odluka upravo zato da bi imali mogućnost, da nas ne zakače promjene zakona gdje se prije svega traži transformacija prostornih planova prije nego što se uopće može govoriti o sadržaju dokumenata. Slijedeće na redu su 5. izmjene Prostornog plana Općine Matulji.

Što se tiče strateškog plana, provjeriti će pa će dati pismeni odgovor.

**POTPREDSJEDNIK** Općinskog vijeća – konstatira da se više nitko od vijećnika nije javio za postavljanje vijećničkih pitanja te se prelazi na **usvajanje Zapisnika s 32. sjednice Općinskog vijeća.**

Konstatira da u Poslovničkom roku nije bilo dostavljenih primjedbi na isti, te daje Zapisnik sa 32. sjednice Općinskog vijeća na glasanje.

**OPĆINSKO VIJEĆE** je sa 9 **glasova ZA (JEDNOGLASNO)** usvojilo **Zapisnik sa 32. sjednice Općinskog vijeća.**

**POTPREDSJEDNIK** Općinskog vijeća prelazi na **usvajanje Zapisnika s 34. sjednice Općinskog vijeća.**

Konstatira da u Poslovničkom roku nije bilo dostavljenih primjedbi na isti, te daje Zapisnik sa 34. sjednice Općinskog vijeća na glasanje.

**OPĆINSKO VIJEĆE** je sa 9 **glasova ZA (JEDNOGLASNO)** usvojilo **Zapisnik sa 34. sjednice Općinskog vijeća.**

**POTPREDSJEDNIK** općinskog vijeća – iznosi da se, sukladno članku 63. Poslovnika Općinskog vijeća Općine Matulji, predloženi Dnevni red smatra utvrđenim budući da na isti nije bilo podnesenih prigovora u pisanom obliku. Slijedom toga daje na glasanje sljedeći dnevni red:

***Dnevni red***

1. ***Prijedlog Izmjena i dopuna Proračuna Općine Matulji za 2024. godinu***

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. ***Prijedlog Odluke o izmjeni Odluke o izvršavanju Proračuna Općine Matulji za 2024. godinu***

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. ***Prijedlog Odluke o izmjeni Odluke o raspodjeli rezultata poslovanja za 2023. godinu***

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. ***Prijedlog Izmjene Programa javnih potreba u predškolskom odgoju i obrazovanju te skrbi o djeci predškolske dobi u 2024. godini***

Izvjestitelji Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. ***Prijedlog II. izmjena Programa građenja komunalne infrastrukture u 2024. godini***

Izvjestitelji Općinski načelnik Vedran Kinkela, Voditelj Odsjeka za komunalni sustav i prostorno uređenje Ronald Puharić,

1. ***Prijedlog II. izmjena Programa održavanja komunalne infrastrukture u 2024. godini***

Izvjestitelji Općinski načelnik Vedran Kinkela, Voditelj Odsjeka za komunalni sustav i prostorno uređenje Ronald Puharić,

1. ***Izvještaj o korištenju sredstava proračunske zalihe za razdoblje od 01.04. do 30.06.2024. godine***

Izvjestitelj: Općinski načelnik Vedran Kinkela,

1. ***Izvještaj o korištenju sredstava proračunske zalihe za razdoblje od 01.07. do 30.09.2024. godine***

Izvjestitelj: Općinski načelnik Vedran Kinkela,

1. ***Polugodišnji izvještaj o izvršenju Proračuna Općine Matulji za 2024. godinu,***

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. ***Prijedlog Ispravka Odluke o proglašenju komunalne infrastrukture javnim dobrom u općoj upotrebi u vlasništvu Općine Matulji za nekretnine u k.o. Puži,***

Izvjestitelj: Voditeljica Odsjeka za samoupravu i upravu Smiljana Veselinović,

1. ***Prijedlog Odluke o sufinanciranju programa produženog boravka i cjelodnevne nastave u osnovnim školama,***

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš

1. ***Prijedlog Odluke o izmjeni i dopuni Odluke o izradi izmjena i dopuna Urbanističkog plana uređenja 14 poslovne zone Miklavija,***

Izvjestitelji: Općinski načelnik Vedran Kinkela i Viši stručni suradnik za prostorno uređenje Marko Kurtović,

1. ***Izvješće o radu Općinskog načelnika Općine Matulji za razdoblje 01. siječnja do 30.lipnja 2024. godine***

Izvjestitelj: Općinski načelnik Vedran Kinkela.

**POTPREDSJEDNIK Općinskog vijeća konstatira da je Općinsko Vijeće sa 9 glasova ZA (JEDNOGLASNO) prihvatilo Dnevni red.**

**POTPREDSJEDNIK** konstatira da je Odbor za Statut, Poslovnik i normativnu djelatnost pregledao sve točke dnevnog reda koje su danas predložene za donošenje i zaključio je da su sve pogodne za raspravu i donošenje na Općinskom vijeću.

***Ad-1. Prijedlog Izmjena i dopuna Proračuna Općine Matulji za 2024. godinu***

**POTPREDSJEDNIK** Općinskog vijeća konstatira da su vijećnici dobili materijal te da se Odbor za financije očitovao na Prijedlog i nema primjedbi.

Utvrđuje da Predlagatelj nema dodatnih obrazloženja te otvara raspravu.

**NEVIO KLARIĆ** – ima 1 pitanje, nije uspio iščitati obrazloženje. Na stranici 8 pod Rashodi za usluge, povećavaju se intelektualne i osobne usluge za 166.717 €, ali nije uspio naći objašnjenje zbog čega.

**ANDREA BRUMNJAK** – dodatno je obrazloženo na stranici 15, piše za osiguranje dodatnih sredstava za intelektualne i osobne usluge, a odnosi se na ugovaranje vanjskih usluga – odvjetničke usluge, usluge za provođenje postupaka javne nabave, za izradu analiza i studija, dio po programu Stručne službe općinske uprave, a dio pod Upravljanje imovinom.

**POTPREDSJEDNIK** – pitao je da li se odnosi i na računalne usluge

**ANDREA BRUMNJAK** – odgovorila je da ne, jer su računalne usluge posebno planirane

**IRENA GAUŠ** – tu je planirano i za izradu studije za prijavu projekta na Urbanu aglomeraciju, a koja je sastavni dio dokumentacije za prijavu.

**POTPREDSJEDNIK** – vijećnik Nevio Klarić se javio za repliku

**NEVIO KLARIĆ** – s obzirom da je danas 07.11. pita da li je realno da će se sva sredstva utrošiti do kraja godine

**OPĆINSKI NAČELNIK** – Općina ne može niti ugovoriti uslugu ako nema planirana sredstva u Proračunu

**POTPREDSJEDNIK** Općinskog vijeća - pošto se nitko više od vijećnika nije javio za raspravu, zatvara raspravu, te daje prijedlog Izmjena i dopuna Proračuna Općine Matulji za 2024. godinu na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Izmjene i dopune Proračuna Općine Matulji za 2024. godinu.**

***Ad-2. Prijedlog Odluke o izmjeni Odluke o izvršavanju Proračuna Općine Matulji za 2024. godinu***

**POTPREDSJEDNIK** Općinskog vijeća konstatira da su vijećnici dobili materijal te da se Odbor za financije očitovao na Prijedlog i nema primjedbi.

Utvrđuje da Predlagatelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu, te daje prijedlog Odluke o izmjeni Odluke o izvršavanju Proračuna Općine Matulji za 2024. godinu na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Odluku o izmjeni Odluke o izvršavanju Proračuna Općine Matulji za 2024. godinu.**

***Ad-3. Prijedlog Odluke o izmjeni Odluke o raspodjeli rezultata poslovanja za 2023. godinu***

**POTPREDSJEDNIK** Općinskog vijeća konstatira da su vijećnici dobili materijal te da se Odbor za financije očitovao na Prijedlog i nema primjedbi.

Utvrđuje da Predlagatelj nema dodatnih obrazloženja, otvara raspravu te pošto se nitko od vijećnika nije javio za raspravu, zatvara raspravu te daje prijedlog Odluke o izmjeni Odluke o raspodjeli rezultata poslovanja za 2023. godinu na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Odluku o izmjeni Odluke o raspodjeli rezultata poslovanja za 2023. godinu.**

***Ad-4. Prijedlog Izmjena Programa javnih potreba u predškolskom odgoju i obrazovanju te skrbi o djeci predškolske dobi u 2024. godini***

**POTPREDSJEDNIK** Općinskog vijeća konstatira da su vijećnici dobili materijal.

Utvrđuje da Predlagatelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu te daje prijedlog Izmjena Programa javnih potreba u predškolskom odgoju i obrazovanju te skrbi o djeci predškolske dobi u 2024. godini na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Izmjene Programa javnih potreba u predškolskom odgoju i obrazovanju te skrbi o djeci predškolske dobi u 2024. godini.**

***Ad-5. Prijedlog II. izmjena Programa građenja komunalne infrastrukture u 2024. godini***

**POTPREDSJEDNIK** Općinskog vijeća konstatira da su vijećnici dobili materijal te da se Odbor za komunalno gospodarstvo, zaštitu i spašavanje te zaštitu okoliša očitovao na prijedlog i nema primjedbi.

Utvrđuje da Predlagatelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu, te daje prijedlog II. izmjena Programa građenja komunalne infrastrukture u 2024. godini na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo II. izmjene Programa građenja komunalne infrastrukture u 2024. godini.**

***Ad-6. Prijedlog II. izmjena Programa održavanja komunalne infrastrukture u 2024. godini***

**POTPREDSJEDNIK** Općinskog vijeća konstatira da su vijećnici dobili materijal te da se Odbor za komunalno gospodarstvo, zaštitu i spašavanje te zaštitu okoliša očitovao na prijedlog i nema primjedbi.

Utvrđuje da je u dodatnim materijalima priloženo novo obrazloženje, ali nije naišao na razliku.

Ronald Puharić – objasnio je da je razlika u obrazloženju koje je bilo u materijalima za Vijeće, ne u aktu.

Utvrđuje da Predlagatelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu, te daje Prijedlog II. izmjena Programa održavanja komunalne infrastrukture u 2024. godini na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo II. izmjene Programa održavanja komunalne infrastrukture u 2024. godini.**

***Ad-7. Izvještaj o korištenju sredstava proračunske zalihe za razdoblje od 01.04. do 30.06.2024. godine***

**POTPREDSJEDNIK** Općinskog vijeća konstatira da su vijećnici dobili materijal.

Utvrđuje da Izvjestitelj nema dodatnih obrazloženja, otvara raspravu te pošto se nitko od vijećnika nije javio za raspravu, zatvara raspravu.

**POTPREDSJEDNIK** Općinskog vijeća konstatira da je Općinsko vijeće primilo na znanje izvještaj o korištenju sredstava proračunske zalihe za razdoblje od 01.04. do 30.06.2024. godine.

***Ad-8. Izvještaj o korištenju sredstava proračunske zalihe za razdoblje od 01.07. do 30.09.2024. godine***

**POTPREDSJEDNIK** Općinskog vijeća konstatira da su vijećnici dobili materijal.

Utvrđuje da Izvjestitelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu.

**POTPREDSJEDNIK** Općinskog vijeća konstatira da je Općinsko vijeće primilo na znanje izvještaj o korištenju sredstava proračunske zalihe za razdoblje od 01.07. do 30.09.2024. godine.

***Ad-9. Polugodišnji izvještaj o izvršenju Proračuna Općine Matulji za 2024. godinu***

**POTPREDSJEDNIK** Općinskog vijeća konstatira da su vijećnici dobili materijal te da se Odbor za financije očitovao na Prijedlog i nema primjedbi.

Utvrđuje da Predlagatelj nema dodatnih obrazloženja te otvara raspravu.

**NEVIO KLARIĆ** – jedno kratko pitanje, na stranici 13/42 pod Mjesna samouprava piše da je proračun izvršen za manje od 4% u odnosu na plan za 2024.g. Da li je to zato što nema projekata, nije se moglo odraditi i da li se očekuje u preostalom razdoblju da će iskoristiti sredstva.

**ANDREA BRUMNJAK** – većina tih sredstava su vlastiti prihodi mjesnih odbora, nešto je vlastitih, a nešto prijenos viška iz prošlih godina i to od MO Pasjak, MO Mune, MO Šapjane, i MO Žejane, koje oni nisu trošili. Također mjesni odbori se više aktiviraju u drugom dijelu godine tako da bi prema planovima izvršenje trebalo biti veće.

**POTPREDSJEDNIK** Općinskog vijeća - pošto se nitko više od vijećnika nije javio za raspravu, zatvara raspravu, te daje polugodišnji izvještaj o izvršenju Proračuna Općine Matulji za 2024. godinu na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Polugodišnji izvještaj o izvršenju Proračuna Općine Matulji za 2024. godinu.**

***Ad-10. Prijedlog Ispravka Odluke o proglašenju komunalne infrastrukture javnim dobrom u općoj upotrebi u vlasništvu Općine Matulji za nekretnine u k.o. Puži***

**POTPREDSJEDNIK** Općinskog vijeća konstatira da su vijećnici dobili materijal.

Utvrđuje da Predlagatelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu, te daje Prijedlog Ispravka Odluke o proglašenju komunalne infrastrukture javnim dobrom u općoj upotrebi u vlasništvu Općine Matulji za nekretnine u k.o. Puži na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Ispravak Odluke o proglašenju komunalne infrastrukture javnim dobrom u općoj upotrebi u vlasništvu Općine Matulji za nekretnine u k.o. Puži.**

***Ad-11. Prijedlog Odluke o sufinanciranju programa produženog boravka i cjelodnevne nastave u osnovnim školama***

**POTPREDSJEDNIK** Općinskog vijeća konstatira da su vijećnici dobili materijal te da je o Odluci provedena javna rasprava u periodu od 01.10. do 30.10.2024., nije bilo nikakvih prijedloga niti poziva na samu javnu raspravu.

**IRENA GAUŠ** dodatno je objasnila da je ova Odluka predložena zbog problema s djecom koja pohađaju škole izvan Općine u kojoj imaju prebivalište pa im se sufinancira produženi boravak jer je poskupio za roditelje. Cilj je da se za učenike osnovnih škola koji imaju prebivalište na području Općine Matulji, a polaznici su osnovnih škola kojima je osnivač drugo tijelo javne vlasti izvan Općine Matulji sufinancira produženi boravak. Tu se radi o 20-tak djece te se sufinancira trošak učiteljice 50% iznosa, odnosno do maksimalnog iznosa 60€.

**POTPREDSJEDNIK** otvara raspravu, te pošto se nitko od vijećnika nije javio za raspravu, zatvara raspravu, te daje Prijedlog Odluke o sufinanciranju programa produženog boravka i cjelodnevne nastave u osnovnim školama na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Odluku o sufinanciranju programa produženog boravka i cjelodnevne nastave u osnovnim školama.**

***Ad-12. Prijedlog Odluke o izmjeni i dopuni Odluke o izradi izmjena i dopuna Urbanističkog plana uređenja 14 poslovne zone Miklavija***

**POTPREDSJEDNIK** Općinskog vijeća konstatira da su vijećnici dobili materijal te da se Odbor za prostorno uređenje i strateški razvoj očitovao na Prijedlog i nema primjedbi.

Utvrđuje da Predlagatelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu, te daje Prijedlog Odluke o izmjeni i dopuni Odluke o izradi izmjena i dopuna Urbanističkog plana uređenja 14 poslovne zone Miklavija na glasanje.

**OPĆINSKO VIJEĆE je sa 9 glasova ZA (JEDNOGLASNO) donijelo Odluku o izmjeni i dopuni Odluke o izradi izmjena i dopuna Urbanističkog plana uređenja 14 poslovne zone Miklavija.**

***Ad-13. Izvješće o radu Općinskog načelnika Općine Matulji za razdoblje 01. siječnja do 30. lipnja 2024. godine***

**POTPREDSJEDNIK** Općinskog vijeća konstatira da su vijećnici dobili materijal.

Utvrđuje da Izvjestitelj nema dodatnih obrazloženja, otvara raspravu, te pošto se nitko od vijećnika nije javio za raspravu, zatvara raspravu.

**POTPREDSJEDNIK** Općinskog vijeća konstatira da je Općinsko vijeće primilo na znanje izvješće o radu Općinskog načelnika Općine Matulji za razdoblje 01. siječnja do 30. lipnja 2024. godine.

Sjednica je završila u 19,01 sati.

Ovjerovitelji: Gordana Galešić

Miljenko Hegeduš

Potpredsjednik

Općinskog vijeća Općine Matulji

Slobodan Juračić