|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/24-02/16  URBROJ: 2170-27-02/1-24-4  Matulji, 29.11.2024. godine | | |

**OPĆINSKO VIJEĆE**

**- ovdje-**

**PREDMET: Prijedlog Strategije upravljanja imovinom Općine Matulji za razdoblje 2025. do 2031. godine**

Poštovani,

Na temelju članka 43. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18,  6/21, 23/21 i 36/23) podnosim Općinskom vijeću Opčine Matulji na razmatranje i usvajanje Prijedlog Strategije upravljanja imovinom Općine Matulji za razdoblje od 2025. do 2031. godine

Izvjestitelji na radnim tijelima te sjednici Općinskog vijeća biti će predstavnik izrađivača Strategije i Voditeljica Odsjeka za samoupravu i upravu Smiljana Veselinović.

OPĆINSKI NAČELNIK

Vedran Kinkela, v.r.

**OBRAZLOŽENJE**

**UZ PRIEDLOG STRATEGIJE UPRAVLJANA**

**IMOVINOM U VLASNIŠTVU**

**OPĆINE MATULJI**

Strategija upravljanja imovinom u vlasništvu Općine Matulji za razdoblje od 2025. do 2031. godine (u daljnjem tekstu: Strategija) donosi se za potrebe Općine Matulji.

Strategija određuje dugoročne ciljeve i smjernice za upravljanje i raspolaganje imovinom u vlasništvu Općine Matulji. Strategijom se želi osigurati ekonomski svrhovito, učinkovito i transparentno upravljanje imovinom Općine Matulji, uz očuvanje i pronalaženje optimalnih rješenja za Općinu pri upravljanju i raspolaganju imovinom.

Na izradu i donošenje Strategije na odgovarajući način se primjenjuju pravila o upravljanju i raspolaganju imovinom u vlasništvu Republike Hrvatske. Stoga se ova Strategija izrađuje sukladno člancima 15. i 18. Zakona o upravljanju državnom imovinom (»Narodne novine«, broj 52/18, 155/23), Strategiju upravljanja državnom imovinom za razdoblje od 2019. do 2025. (»Narodne novine«, broj 96/19) te na odredbe i načela koja su propisana za upravljanje i raspolaganje državnom imovinom

Upravljanje imovinom obuhvaća stjecanje i raspolaganje nekretninama (upravne zgrade, stanovi, poslovni prostori, objekti komunalne infrastrukture, igrališta, sportski i drugi javni objekti te druge nekretnine) i ostvarivanje vlasničkih prava u skladu s propisima koji uređuju vlasništvo i druga stvarna prava, financijsko praćenje prihoda i rashoda od imovine, utvrđivanje vlasničko pravnog statusa nekretnina, i poslovnih udjela, njihov popis i procjenu, te upis u registar kao i javne registre i očevidnike, tekuće i investicijsko održavanje nekretninama i kapitalna ulaganja i obavljanje drugih poslova u vezi upravljanja imovinom, te u upravljanju imovinom.

Prema odredbama Zakonu o lokalnoj i područnoj (regionalnoj) samoupravi lokalna jedinica je dužna pokretninama i nekretninama upravljati, koristiti ih i raspolagati njima pažnjom dobrog gospodara.

Učinkovito upravljanje imovinom Općine Matulji potiče razvoj gospodarstva i značajno je za njegovu stabilnost, a istodobno doprinosi boljoj kvaliteti života svojih građana.

O prijedlogu Strategije provedeno je savjetovanje sa zainteresiranom javnošću u trajanju od 30 dana.

Sljedom navedenog Općinski načelnik dostavlja Općinskom vijeću razmatranje i usvajanje Strategiju upravljanja imovinom Općine Matulji za razdoblje od 2025. do 2031. godine.

U Matuljima, 29.11.2024.

OPĆINSKI NAČELNIK

Vedran Kinkela v.r.

PRIJEDLOG

Na temelju članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21i 36/23) Općinsko vijeće Općine Matulji, na sjednici održanoj dana godine donijelo je

**ODLUKU**

**o donošenju Strategije upravljanja imovinom**

**Općine Matulji za razdoblje 2025. do 2031. godine**

Članak 1.

Općinsko vijeće Općine Matulji donosi Strategiju upravljanja imovinom Općine Matulji za razdoblje od 2025. do 2031. godine, koja čini sastavni dio ove Odluke.

Članak 2.

Strategija upravljanja imovinom Općine Matulji za razdoblje od 2025. do 2031. godine biti će objavljena na mrežnim stranicama Općine Matulji.

Članak 3.

Ova Odluka stupa na snagu osmi dan od dana objave u „Službenim novinama Općine Matulji“.

KLASA:024-04/24-02/16

URBROJ:2170-27-01/1-24-

Matulji,

OPĆINSKO VIJEĆE OPĆINE MATULJI

Predsjednica

Iva Letina